Í dag er Öskudagurinn veðrið leikur við okkur bjartur og fagur dagur . Það er liðin sú tíð að fólk og þó aðallega börn hengi öskupoka hvert á annað en í stað þess kominn sá siður að ganga milli fyrirtækja og stofnanna og syngja og fá nammi fyrir . Nokkrir hópar af börnum hafa komið við hér í dag og sungið fyrir okkur , þetta lífgar óneitanlega uppá tilveruna og gaman að sjá hinar ýmsu múnderingar hjá krökkunum . Síðastliðinn föstudag ( þann 25. janúar 2008 ) barst stofunni bréf frá Jóni Guðmundssyni í Neskaupstað en þegar hann kom heim úr vinnu þann dag tók á móti honum óvæntur gestur , fugl lá í garðinum og virtist mjög dasaður og gat ekki hreyft sig . Fuglinn sá reyndist vera Skógarsnípa sem er flækingur á Íslandi , árlega sjást Skógarsnípur hér á landi og grunur leikur á að varp geti leynst .